Document ID: 32008R0750

REGULAMENTUL (CE) NR. 750/2008 AL COMISIEI
din 30 iulie 2008
de modificare a Regulamentului (CE) nr. 414/2008 privind stabilirea de norme detaliate de aplicare a Regulamentului (CE) nr. 1255/1999 al Consiliului în ceea ce privește acordarea ajutorului financiar pentru depozitarea privată a anumitor brânzeturi în perioada de depozitare 2008/2009
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43, coroborat cu articolul 4,
întrucât:
(1)
Anexa la Regulamentul (CE) nr. 414/2008 al Comisiei (2) stabilește lista brânzeturilor care pot beneficia de ajutor financiar pentru depozitarea privată în perioada de depozitare 2008/2009.
(2)
Autoritățile române au solicitat ca anumite brânzeturi să fie incluse în sistemul de ajutoare financiare pentru depozitarea privată în perioada de depozitare 2008/2009.
(3)
Având în vedere cererea autorităților române și situația actuală a pieței brânzeturilor cu păstrare îndelungată, este necesar ca anexa la Regulamentul (CE) nr. 414/2008 să includă anumite brânzeturi românești cu păstrare îndelungată, a căror situație pe piață poate fi sprijinită de depozitarea privată, pentru o cantitate care poate stabiliza piața brânzeturilor.
(4)
Prin urmare, este necesar ca Regulamentul (CE) nr. 414/2008 să fie modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 414/2008 se înlocuiește cu textul prevăzut în anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iulie 2008.

Labels: 3
17
6